  Туспуктэм: vk.com (АЛЕКСАНДР Ф. СКЛЯР и “ВА-БАНКЪ”) Майя Бывальцева 18+ 11-тӥ куарусёнэ Ижкарын Александр Ф. Скляр «Ва-БанкЪ» рок-группаеныз кырӟалоз. Концерт «Русское лето. ZаРоссию» фествиаль улсын рыдъяське. Со сярысь Удмуртиысь тӧролэн но кивалтэтлэн пресс-службазы ивортӥз. Пумиськонэз элькунысь артистъёс кутскозы – Афган оже пыриськем Сергей Попов но чечен ожысь ветеран Александр Новгородцев асьсэлэсь кырӟанъёссэс быдэстозы. Со сяна, кылзӥсьёс Москваысь кылбурчилэсь Алексей Шмелёвлэсь кылбуръёссэ дунъяны быгатозы. Со «Мужской голос» арт-проектлэн одӥгез кылдытӥсез, куинь кылбур бичетъёсыз потӥзы: «Апельсиновые рощи», «Пыль» и «Периферийное зрение». Концерт «Металлург» культура дворецын 19 часын кутскоз. Пыронэз эркын. Тодэ вайытом, толсуре Ижкарын егитъёслэн туала йӧскалык лулчеберетъя «Тангыра» фествиальзы (12+) ортчоз. Тегъёс: Ижкар крезьгур Лулчеберет  